Parlamentul  României

Camera Deputaţilor

Comisia pentru muncă şi protecţie socială

Nr.27/211/12 iunie 2007
R A P O R T

asupra propunerii legislative de modificare a Legii 19 din 17 martie 2000 privind sistemul de pensii şi alte drepturi de asigurări sociale, cu modificările şi completările ulterioare
1. În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx.345 din 2 mai 2007, cu dezbaterea pe fond în procedură obişnuită, a propunerii legislative de modificare a Legii 19 din 17 martie 2000 privind sistemul de pensii şi alte drepturi de asigurări sociale, cu modificările şi completările ulterioare.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1471/19.12.2006)

· avizul favorabil al Consiliului Economic şi Social (nr.2956/11.12.2006)
· avizul negativ al Comisiei pentru buget, finanţe şi bănci (nr.297/14.05.2007)
· avizul negativ/ al Comisiei juridice, de disciplină şi imunităţi (nr.31/552/14.05.2007)
· avizul favorabil al Comisiei pentru egalitatea de şanse pentru femei şi bărbaţi (nr.37/175/16.05.2007)

· punctul de vedere negativ al Guvernului (nr.108/12.01.2007).
Propunerea legislativă are ca obiect de reglementare majorarea valorii minime a punctului de pensie, la 45% din salariul mediu brut lunar pe economie, precum şi acordarea de tichete de călătorie interurban dus-întors pe mijloace de transport în comun auto, navale şi pe calea ferată, cu posibilitatea decontării în anul următor a tichetelor neutilizate la o valoare de minim 20% din valoarea punctului de pensie în vigoare în anul în care se face plata acestor drepturi. De asemenea, propunerea legislativă instituie pensia lunară minimă garantată în plată pentru toate categoriile de pensionari din sistemul asigurărilor sociale de stat şi pentru pensionarii agricultori.
Comisia propune Plenului Camerei Deputaţilor aprobarea propunerii legislative pentru mai multă echitate şi solidaritate pentru pensionari ca principali beneficiari ai sistemului, pentru creşterea reală a pensiilor din România şi reducerea sărăciei în rândul pensionarilor.
2. Propunerea legislativă face parte din categoria legilor organice, conform prevederilor art.73 alin.(3)  din Constituţia României, republicată.

3. La dezbaterile care au avut loc în şedinţa comisiei din 21 mai 2007 au participat, în conformitate cu prevederile art.55 din Regulamentul Camerei Deputaţilor, republicat, din partea Ministerului Muncii, Familiei şi Egalităţii de Şanse:

· d-na Denisa Pătraşcu – Secretar de Stat

· d-na Georgeta Bratu – director 

· d-na Cecilia Sebe – consilier.

4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu 8 voturi pentru, un vot împotrivă şi 3 abţineri.

5. Propunerea legislativă a fost respinsă de Senat în şedinţa din 26 aprilie 2007.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 

În urma dezbaterilor, Comisia propune admiterea cu modificări a propunerii legislative, după cum urmează: 

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text act normativ de bază
	Text proiect de modificare şi/sau completare
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3
	4

	1
	__
	Titlul legii

Lege de modificare a Legii 19 din 17 martie 2000 privind sistemul de pensii şi alte drepturi de asigurări sociale, cu modificările şi completările ulterioare

	Lege pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale

Autori: d-na deputat Gabriela Nedelcu şi d-nii deputaţi Filonaş Chiş şi Irinel Stativă

	Pentru respectarea normelor de tehnică legislativă, întrucât se propune atât modificare, cât şi completarea Legii nr.19/2000.


	2
	__
	__
	„Art.I. - Legea nr.19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr.140 din 1 aprilie 2000, cu modificările şi completările ulterioare, se modifică şi se completează după cum urmează:”
Autori: d-na deputat Gabriela Nedelcu şi d-nii deputaţi Filonaş Chiş şi Irinel Stativă

	Pentru respectarea normelor de tehnică legislativă, având în vedere modificările propuse în prezentul raport.

	3
	__
	LA CAPITOLUL II

BUGETUL ASIGURĂRILOR SOCIALE DE STAT


	Se elimină.

Autori: d-na deputat Gabriela Nedelcu şi d-nii deputaţi Filonaş Chiş şi Irinel Stativă

	Text inutil.


	4
	Art.12. - Veniturile bugetului asigurărilor sociale de stat provin din contribuţii de asigurări sociale, dobânzi, majorări pentru plata cu întârziere a contribuţiilor, precum şi din alte venituri, potrivit legii.


	Art.12 se modifică şi va avea următorul cuprins:

Art.12.

- alin.(1) Veniturile bugetului asigurărilor sociale de stat provin din contribuţia de asigurări sociale, dobânzi, majorări pentru plata cu întârzierea contribuţiilor precum şi din alte venituri, potrivit legii.

- alin.(2) Constituie venituri suplimentare la bugetul de asigurări sociale de stat următoarele contribuţii:

a) o cotă minimă de 5% din veniturile brute realizate din producţia şi comercializarea produselor petroliere, produselor din tutun, produselor din băuturi alcoolice distilate şi din alcool etilic de fermentaţie;

b) o cotă minimă de 5% din veniturile brute realizate din activitatea de jocuri de noroc şi pariuri;

c) o cotă minimă de 5% din veniturile brute realizate de S.C. Loteria Română şi S.C. Imprimeria Naţională;

d) 50% din veniturile brute realizate anual de către Fondul Proprietatea.

- alin.(3) Veniturile suplimentare la bugetul asigurărilor sociale de stat prevăzute la alin.(2) se calculează şi se virează lunar până la data de 20 a lunii pentru luna anterioară; excepţie fac veniturile prevăzute la lit.d) pentru care decontarea se va efectua în anul următor, la 30 de zile după stabilirea rezultatelor financiare anuale.

- alin.(4) Neplata contribuţiei prevăzută la alin.(2) în termenul prevăzut la alin.(3) constituie contravenţie şi generează plata majorărilor prevăzute în cazul contribuţiei de asigurări sociale de stat, inclusiv declanşarea măsurilor de execuţie silită, conform legii.

- alin.(5) Veniturile suplimentare şi cotele de contribuţie la bugetul de asigurări sociale de stat prevăzute la alin.(2), cu excepţia de la lit.d), sunt minime şi cota anuală de contribuţie va fi stabilită prin legea bugetului asigurărilor sociale de stat pentru a asigura veniturile suplimentare necesare pentru acoperirea cheltuielilor bugetului asigurărilor sociale de stat.


	„1. Articolul 12 va avea următorul cuprins:

„Art.12. - (1) Veniturile bugetului asigurărilor sociale de stat provin din contribuţia de asigurări sociale, dobânzi, majorări pentru plata cu întârziere a contribuţiilor, precum şi din alte venituri, potrivit legii. 
(2) Constituie venituri suplimentare la bugetul de asigurări sociale de stat următoarele contribuţii:

a) nemodificată
b) nemodificată
c) o cotă minimă de 5% din veniturile brute realizate de Compania Naţională „Loteria Română” – S.A. şi Compania Naţională „Imprimeria Naţională” – S.A.;
d) 50% din veniturile brute realizate anual de către Fondul Proprietatea, prin derogare de la prevederile Legii nr.247/2005 privind reforma în domeniile proprietăţii şi justiţiei, precum şi unele măsuri adiacente, cu modificările şi completăruile ulterioare.
(3) Veniturile suplimentare la bugetul asigurărilor sociale de stat prevăzute la alin.(2) se calculează şi se virează lunar, până la data de 20 a lunii pentru luna anterioară; excepţie fac veniturile prevăzute la alin.(2) lit.d) pentru care decontarea se  efectuează în anul următor, la 30 de zile după stabilirea rezultatelor financiare anuale.
(4) Neplata contribuţiei prevăzută la alin.(2) până la data prevăzută la alin.(3) constituie contravenţie şi generează plata majorărilor prevăzute în cazul contribuţiei de asigurări sociale de stat, inclusiv declanşarea măsurilor de executare silită, conform legii.
(5) Veniturile suplimentare şi cotele de contribuţie la bugetul asigurărilor sociale de stat prevăzute la alin.(2), cu excepţia celor prevăzute la alin.(2) lit.d), sunt minime şi cota de contribuţie anuală va fi stabilită prin legea bugetului asigurărilor sociale de stat pentru a asigura veniturile suplimentare necesare pentru acoperirea cheltuielilor bugetului asigurărilor sociale de stat.”
Autori: d-na deputat Gabriela Nedelcu şi d-nii deputaţi Filonaş Chiş şi Irinel Stativă 

	Pentru respectarea normelor de tehnică legislativă. 
Pentru concordanţă cu titulatura acestor instituţii. 

Pentru respectarea normelor de tehnică legislativă. 
Pentru respectarea normelor de tehnică legislativă şi precizia textului.

Pentru precizia textului şi o trimitere corectă.

	5
	Art.80, alin.(3)

(3) Valoarea punctului de pensie, determinată conform prevederilor alin. (1) sau (2), nu poate fi mai mică de 30% şi mai mare de 50% din salariul mediu brut utilizat la fundamentarea bugetului asigurărilor sociale de stat.


	LA SECŢIUNEA 6-A

CALCULUL PENSIILOR

Art.80 – alin.(3) se modifică şi va avea următorul cuprins:

Art.80 -  alin.(3) Valoarea unui punct de pensie reprezintă cel puţin 45% din salariul mediu brut lunar pe economie, prognozat pe anul respectiv şi se aprobă prin legea bugetului asigurărilor sociale de stat.
- alin.(4) În situaţia în care se constată abateri mai mari de 10% între salariul mediu brut lunar pe economie realizat faţă de cel prognozat, CNPAS de comun acord cu Ministerul Muncii Protecţiei Sociale şi Familiei şi cu Ministerul Finanţelor Publice va recalcula valoarea punctului de pensie pe baza salariului mediu brut lunar pe economie realizat.


	Se elimină.

Autori: d-na deputat Gabriela Nedelcu şi d-nii deputaţi Filonaş Chiş şi Irinel Stativă
	Pentru evitarea paralelismului legislativ întrucât prevederile alin.(3) au fost preluate într-o altă propunere legislativă.

Prevederile alin.(4) au fost eliminate deoarece nu există temei legal prin care Casa Naţională de Pensii şi Alte Drepturi de Asigurări Sociale sau Ministerul Muncii, Familiei şi Egalităţii de Şanse să stabilească valoarea punctului de pensie. Acesta se stabileşte prin Legea bugetului asigurărilor sociale de stat.

	6
	__
	CAPITOLUL 9

DISPOZIŢII TRANZITORII

La final se introduc trei articole noi care vor avea următorul cuprins:

ARTICOL NOU

- alin.(1) Pensionarii vor beneficia anual de şase tichete de călătorie interurban dus întors pe mijloace de transport în comun auto, naval, şi pe calea ferată.

- alin.(2) Tichetele de călătorie neutilizate la cererea titularilor în primul trimestru al anului următor se vor deconta în bani.

- alin.(3) Valoarea unui tichet de călătorie neutilizat se va stabili anual prin legea bugetului asigurărilor sociale de stat iar aceasta nu va fi mai mică decât 20% valoarea punctului de pensie în vigoare în anul în care se face plata acestor drepturi.
- alin.(4) Decontarea tichetelor de călătorie pentru pensionari nefolosite se vor acorda pentru anul 2006 în anul 2007.

	Se elimină.
Autori: d-na deputat Gabriela Nedelcu şi d-nii deputaţi Filonaş Chiş şi Irinel Stativă
	Text inutil.
Pentru evitarea paralelismului legislativ întrucât acordarea de tichete de călătorie este reglementată deja prin:

- Legea nr.147/2000 privind reducerile acordate pensionarilor pentru transportul intern, 
- O.U.G. nr.71/2004 privind acordarea unor facilităţi familiilor de pensionari, 
- O.U.G. nr.88/2006
pentru modificarea şi completarea unor acte normative prin care se acordă drepturi sociale, precum şi unele măsuri în domeniul cheltuielilor de personal, aprobată prin Legea nr.120/2007.


	7
	__
	ARTICOL NOU
- alin.(1) Începând cu 01 ianuarie 2007 se introduce pensia lunară minimă garantată în plată pentru toate categoriile de pensii din sistemul asigurărilor sociale de stat precum şi pentru pensiile pentru agricultori.

- alin.(2) Cuantumul lunar al pensiei minime garantată în plată nu poate fi mai mic decât un cuantum egal cu 30% din valoarea punctului de pensie în vigoare, stabilit conform prevederilor legii.

- alin.(3) Pensiile de asigurări sociale de stat precum şi pensiile pentru agricultori, care au un cuantum lunar mai mic decât pensia minimă garantată în plată se vor plăti beneficiarilor la nivelul pensiei minimă garantată în plată în vigoare.


	2. După articolul 1861 se introduce un nou articol, art.1862, cu următorul cuprins:
„Art.1862. - (1) Începând cu data de 1 ianuarie 2008 se introduce pensia lunară minimă garantată în plată, pentru toate categoriile de pensii din sistemul asigurărilor sociale de stat, precum şi pentru pensiile pentru agricultori.
Autori: d-na deputat Gabriela Nedelcu şi d-nii deputaţi Filonaş Chiş şi Irinel Stativă 
(2) nemodificat 
(3) nemodificat 

	Pentru respectarea normelor de tehnică legislativă.

Pentru alocarea de fonduri din bugetul de stat necesare aplicării prezentei legi.



	8
	__
	ARTICOL NOU

- alin.(1) Pentru recalcularea pensiilor în cazurile în care din cauze obiective lipsesc documentele necesare eliberării adeverinţelor solicitate de către pensionari, salariul în funcţie de care se stabilesc drepturile de pensie este salariul mediu brut anual pe economie pentru anul respectiv.

- alin.(2) Cauza obiectivă şi lipsa documentelor necesare eliberării adeverinţelor solicitate de către pensionari pentru recalcularea pensiei se dovedeşte cu adeverinţă eliberată de către deţinătorul arhivei respective.

- alin.(3) Răspunderea pentru corectitudinea eliberării adeverinţei prevăzută la alin.(2) revine conducătorului întreprinderii sau instituţiei respective.

- alin.(4) Verificarea corectitudinii adeverinţelor eliberate conform alin.(2) se va face ulterior de către organele de control ale Casei Naţionale de Pensii şi Asigurări Sociale într-o perioadă de trei ani de la încheierea procesului de recalculare a pensiilor. 

	Se elimină.

Autori: d-na deputat Gabriela Nedelcu şi d-nii deputaţi Filonaş Chiş şi Irinel Stativă


	Pentru evitarea paralelismului legislativ întrucât aceste prevederi au fost deja reglementate prin Ordonanţa de urgenţă a Guvernului nr.19/2007
pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale.

	9
	__
	ARTICOL NOU

- alin.(1) Guvernul va emite norme metodologice cu privire la modificările aduse de prezenta lege în termen de 30 de zile de la publicarea în Monitorul Oficial al României.


	Art.II. - În termen de 30 de zile de la data intrării în vigoare a prezentei legi, Ordinul ministrului muncii şi solidarităţii sociale pentru aprobarea Normelor de aplicare a prevederilor Legii nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare, se adaptează în mod corespunzător.
Autori: d-na deputat Gabriela Nedelcu şi d-nii deputaţi Filonaş Chiş şi Irinel Stativă 
	Pentru respectarea normelor de tehnică legislativă şi evitarea paralelismului legislativ, întrucât există norme de aplicare a Legii nr.19/2000, care se vor adapta în mod corespunzător.

	10
	__
	- alin.(2) Modificările prevăzute în prezenta lege vor intra în vigoare de la 01 ianuarie 2007.

	Art.III. – Prezenta lege intră în vigoare la data de 1 ianuarie 2008.

Autori: d-na deputat Gabriela Nedelcu şi d-nii deputaţi Filonaş Chiş şi Irinel Stativă 


	Pentru respectarea normelor de tehnică legislativă şi utilizarea terminologiei consacrate.

	11
	__
	- alin.(3) Orice dispoziţii contrare cu prevederile prezentei legi se abrogă.


	Se elimină.

Autori: d-na deputat Gabriela Nedelcu şi d-nii deputaţi Filonaş Chiş şi Irinel Stativă 


	Potrivit prevederilor art.63 alin.(3) din Legea nr.24/2000, republicată, în vederea abrogării dispoziţiilor normative vizate trebuie determinate expres prin menţionarea tuturor datelor de identificare a acestora.



	12
	__
	- alin.(4) În termen de 30 de zile de la publicarea în Monitorul Oficial al României, se va renumerota şi publica în Monitorul Oficial al României.

	Art.IV. - Legea nr.19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr.140 din 1 aprilie 2000, cu modificările şi completările ulterioare, precum şi cu cele aduse prin prezenta lege, se va republica, în termen de 90 de zile, dându-se textelor o nouă numerotare.

Autori: d-na deputat Gabriela Nedelcu şi d-nii deputaţi Filonaş Chiş şi Irinel Stativă

	Pentru respectarea normelor de tehnică legislativă. 



Comisia propune aprobarea proiectului în forma propusă în raport, cu 8 voturi pentru, un vot împotrivă şi 3 abţineri.
PREŞEDINTE,




SECRETAR,








Gheorghe Barbu




Kerekes Károly 
Întocmit, 

Consilier Elena ANGHEL

